અભિનેત્રી કહે છે કે, “આ પ્રકારની ફિલ્મો માટે કાસ્ટ ઘણી જ જરૂરી છે. આ ફિલ્મ પૂર્ણ કર્યા બાદ મારે સાયકિયાટ્રિસ્ટની મદદ લેવી પડી હતી. આ ફિલ્મે મને ઘણી જ પ્રભાવિત કરી હતી જેની ઊંડી અસર મારા પર પડી હતી. એક માણસ બીજા માણસ સાથે શું કરી શકે છે તે જાણીને હું ચોંકી ગઈ હતી. ફિલ્મનાં રિસર્ચ દરમિયાન હું ઘણી છોકરીઓને મળી હતી. મે તેમની વાર્તા સાંભળી હતી. આ બધુ મારા માટે ચોંકાવનારું હતુ. એક ઘરમાં 7 બાળકો હતા. આવામાં તેના મા-બાપે પોતાની સૌથી મોટી દીકરીને 40 હજાર રૂપિયામાં વેચી દીધી હતી. તેમને લાગ્યું કે આ છોકરી શહેર જઇને કોઇ કામકાજ કરશે, તેઓ આ વિશે નહોતા જાણતા. કેટલીક છોકરીઓ તેમના સંબંધીઓ મારફતે ત્યાં પહોંચી. એમાં પણ એક છોકરીની સ્ટોરી ઘણી જ ચોંકાવનારી હતી. તે મંદિરમાં રમી રહી હતી. આ દરમિયાન પૂજારીએ તેનો રેપ કર્યો હતો, ત્યારબાદ જ્યારે તે પ્રેગ્નેન્ટ થઈ તો ગામનાં લોકોએ તેને ઘણું ખરું-ખોટું કહ્યું હતુ. આમાં તેના માતા-પિતા પણ સામેલ હતા. ત્યારબાદ તે છોકરીનો 6-7 મહિનામાં ઘણીવાર રેપ થયો. આ બધી વાતો ચિંતિત કરનારી હતી.”